**Obrazloženje provedbe skraćenog e – savjetovanja za Pravilnik o dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom**

Pravilnikom o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom objavljenim 30. ožujka 2018. godine u Narodnim novinama br. 30/18 propisani su uvjeti i kriteriji za izdavanje odobrenja za ribolov navedenim ribolovnim alatima.

Ovim se prijedlogom Pravilnika o dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom omogućuje podnošenje zahtjeva i izdavanje odobrenja onim vlasnicima plovila kojima su izdana odobrenja u prvom autorizacijskom ciklusu.

Naime, temeljem prihvaćenog Plana upravljanja ribolovom okružujućim mrežama plivaricama u Republici Hrvatskoj, Europska komisija je putem Provedbene Uredbe Komisije (EU) 2018/1585 omogućila derogaciju za ribolov malim plivaricama u pogledu najmanje udaljenosti od obale i najmanje dubine mora točno određenom broju ribarskih plovila. S obzirom na to da je Provedbena Odluka donesena na razdoblje od 26. listopada 2018. godine do 26. listopada 2021. godine, a važeća izdana odobrenja vrijede do 1. travnja 2021. godine, ovom se dopunom omogućuje vlasnicima plovila koji su udovoljili kriterijima za izdavanje prvog odobrenja, koje je trenutno važeće da nastave kontinuirano obavljati ribolov da nastave kontinuirano obavljati ribolov do isteka derogacija sukladno Provedbenoj Uredbi.

S obzirom na to da je Uprava ribarstva Ministarstva poljoprivrede dužna osigurati dostatno vrijeme za podnošenje Zahtjeva za izdavanje novog Odobrenja koje će vrijediti od dana izdavanja do 26. listopada, podzakonski propis je potrebno objaviti što je moguće prije.